Europeiske observatører vil legge merke til at skuespillet er «overtydelig», for eksempel vil en figur se inn i kamera når han tenker og si tankene sine høyt. Fakter og replikkvekslinger vil også virke melodramatiske. De usedvanlig vakre skuespillerne har mer europeiske trekk enn gjennomsnittsbefolkningen i land som Mexico, Venezuela og Colombia. Ettersom telenovela-seriene blir mer tallrike og tematisk varierte, øker imidlertid innslaget av mestiser, urfolk og afrikanskættede.